**Dragi učenci, učenke!**

Teden prvomajskih počitnic je za nami. Nabrali smo si dovolj energije, da pogumno, svežih misli in brez skrbi zakorakamo v zadnje dejanje šolskega leta. Obvestili so nas, da ga bomo zaključili na daljavo. Zdravje je na prvem mestu. Imamo dovolj poguma, da sprejmemo izziv? Prepričana sem, verjamem in zaupam vam, da zmoremo in znamo! Potrudili se bomo, kajne!? Vem, da že pogrešate drug drugega in tudi jaz vas pogrešam, vsakega posebej. Zato ohranjajmo naše stike, četudi na daljavo. Pokličite se med seboj, sodelujte, pomagajte drug drugemu! Pomembno je, da kljub razdaljam ostajamo povezani.

**Dragi učenec, učenka!**

V 7. tednu dela na daljavo boš preko telefona opravil/a govorni nastop za **NIT**. Pomagal/a si boš s plakatom, miselnim vzorcem, PWP, … , ki si ga pripravil/a pred prvomajskimi počitnicami. Približno 2 minuti (največ 3 min) boš v knjižni slovenščini predstavil/a življenjsko okolje, ki si ga izbral/a. Kriterije za ocenjevanje govornih nastopov že dobro poznaš, kajne? Podrobnejša navodila in razpored prejmeš po e-pošti.

Pri **MAT** se boš naučil/a z geometrijskim orodjem načrtati pravokotnik in kvadrat. Učil/a se boš s pomočjo posnetka, do katerega imaš povezavo v navodilih za MAT. Fotografijo načrtanih pravokotnikov in kvadratov pošlješ v spletno učilnico ali na moj e-naslov.

Pri **DRU** boš s pomočjo posnetka spoznaval/a novo zgodovinsko obdobje – STARI VEK. Če v 2. ocenjevalnem obdobju še nimaš ocene pri tem učnem predmetu, se boš pripravil/a na ustno ocenjevanje, ki bo potekalo v naslednjem tednu (od 11. do 15. maja). V spletni učilnici te v mapi čakajo vprašanja za ponavljanje in utrjevanje ter kviz (flash cards).

**SLJ** je ta teden rezervirana za literarno ustvarjanje. Pesem ali domišljijsko zgodbo, natipkano na računalnik ali fotografijo pesmi/zgodbe, napisane v zvezek, pošlji v spletno učilnico ali na moj e-naslov.

En dan ali večkrat na teden po malem si vzemi čas za spretnostno vožnjo s kolesom. Katere spretnosti vožnje s kolesom boš uril/a, izveš v načrtu za 7. teden pouka na daljavo (Tehniški dan).

V drugi polovici maja in v začetku junija bo na daljavo ocenjeno tudi tvoje znanje MAT.

Samostojno in redno delo, ki ga dokazuješ s pošiljanjem fotografij izdelkov, sprotnim opravljanjem nalog, … ni prezrto. In ne bo prezrto pri ocenjevanju in zaključevanju ocen. Zato se po svojih najboljših močeh trudi še naprej.

Starši bodo po prvomajskih praznikih odhajali nazaj na delo. Na preizkušnji bodo tvoja samostojnost, samodisciplina in odgovornost. Tedenski urnik si skrbno oblikuj. Cilj mora biti, da je do petka šolsko delo opravljeno. Dopoldanski čas naj bo namenjen šolskim aktivnostim. Poskrbi, da so do prihoda staršev iz službe, tvoje dnevne šolske obveznosti narejene. Če naletiš na težave mi sporoči, da lahko takoj pomagam. Pokliči, pošlji sms in pogumno vprašaj, če česa ne znaš ali ne razumeš.

**Spoštovani starši!**

Spremljajte sporočila in navodila v eAsistentu in po e-pošti. Pogumno in smelo gremo naprej. Vse bo v redu.

Draga Jeretina Anžin, razredničarka 5. b

|  |
| --- |
| **SLOVENŠČINA** **od 4. 5. do 8. 5. 2020** |
| **VSEBINA:** * **SODOBNA PESEM ALI DOMIŠLJIJSKA ZGODBA (literarno ustvarjanje)**

Pobrskaj po domačih knjižnih policah. Izberi pet knjig, lahko tudi več. Z naslovi knjig sestavi sodobno pesem ali domišljijsko zgodbo. Naslovi knjig naj ti služijo kot osnova, ti pa uporabi domišljijo in ustvari svojo posebno, nenavadno, »odbito«, … pesem ali zgodbo.Takole sem se naloge lotila jaz.*Iz knjižne omare sem vzela pet knjig, ki so mi prve prišle pod roke. Naslove knjig sem uporabila za pesem*.*Nastala je pesem*.*Med štirimi stenami ždim,**v ekrane male in velike strmim.**Kaj mi pomagata strah ni pogum?**Kje je virus, ki zažira se v moj um?**V Domžale, mesto pod Goričico redko grem.**Zakaj? Ker brez maske ne smem.**Vse skupaj je ena velika figa!**Pa kaj me briga!**Kdor rad sebe in druge ima,**zbere pogum in ostane doma.*Svinčnik**NALOGA:** Pesem ali domišljijsko zgodbo lahko napišeš na računalnik ali v zvezek. Fotografijo pesmi ali zgodbe (ali napisano na računalnik) **pošlji** **v spletno učilnico ali na moj e-naslov do petka, 8. 5. 2020.** |

|  |
| --- |
| **MATEMATIKA****od 4. 5. do 8. 5. 2020** |
| **VSEBINA:*** **NAČRTOVANJE KVADRATA IN PRAVOKOTNIKA**

V tem tednu se boš naučil/a s pomočjo geometrijskega orodja načrtovati kvadrat in pravokotnik.Najprej pripravi geometrijsko orodje: **Ošili me !**Clip Art Collection Of Wood Transparent Background - Pencil Png ...Rubber Anime Animation Eraser Cartoon Hand Drawn, Stationery ...Sedaj si oglej postopek načrtovanja kvadrata in pravokotnika na naslednji povezavi:<https://www.youtube.com/watch?v=pAIlkkfyTCI>Po ogledu posnetka v zvezek z rdečo napiši naslov **NAČRTOVANJE KVADRATA IN PRAVOKOTNIKA.**1. **Načrtaj dva kvadrata:**

**a = 5 cm a = 2,5 cm****Najprej prepiši navodila in podatke.** NE POZABI NARISATI SKIC.Pri načrtovanju z geotrikotnikom in šestilom bodi natančen/natančna.1. **Načrtaj pravokotnika:**

**a = 6 cm a = 5,5 cm** **b = 2 cm b = 3,5 cm** **SvinčnikNALOGA:****Fotografiraj v zvezku načrtane kvadrate in pravokotnike. Fotografijo pošlji v spletno učilnico ali na moj e-naslov do petka, 8. 5. 2020.** |

|  |
| --- |
| **NARAVOSLOVJE IN TEHNIKA** **od 4. 5. do 8. 5. 2020** |
| **VSEBINA:*** **OCENJEVANJE PREDSTAVITEV**

Od torka 5. 5. do petka 8. 5. 2020 bo potekalo ocenjevanje predstavitev (govornih nastopov). Na predstavitev si že pripravljen/a, zato težav ne bi smelo biti.Predstavitve bodo potekale preko video klica v aplikaciji Viber. Razpored po dnevih in urah z dodatnimi navodili boste ti in tvoji starši prejeli v eAsistentu in na e-naslove.  |

|  |
| --- |
| **DRUŽBA****od 4. 5. do 8. 5. 2020** |
| **VSEBINA:*** **STARI VEK**

V tednu pred prvomajskimi prazniki si preveril/a znanje o prazgodovini. Najstarejše in najdaljše obdobje se zaključi, ko ozemlje današnje Slovenije zasedejo Rimljani. Začne se novo obdobje zgodovine – **STARI VEK**. * Najprej si oglej si video predstavitev starega veka, ki jo najdeš na šolski spletni strani OŠ Rodica (5. b, VII. teden, Stari vek).
* O starem veku nato preberi v učbeniku na straneh 84, 85 in 86. Podčrtaj ključne besede.
* Po branju v zvezek za družbo čez dve strani naredi miselni vzorec. Dopolni ključne besede. Dodaš lahko še svoje ključne besede. Miselni vzorec dopolni še z risbami.

**RIMSKA VOJSKA****VLADANJE NA NAŠEM OZEMLJU****ZABAVA****STARI VEK - RIMLJANI****HRANA****RIMSKA MESTA****OBLEKA****Za miselni vzorec imaš čas ves teden. Naslednji teden boš poslal/a fotografijo. Potrudi se.** |

|  |
| --- |
| **LUM & GOS****od 4. 5. do 8. 5. 2020** |
| * **VSEBINA za LUM:**

Pri GUM ustvarjate lastno skladbo. Učiteljica je predlagala, da narišete okvir zanjo. Učiteljičin primer je le predlog. Ti znaš ustvariti svojega. Pomagaj pri hišnih opravilih in pri delu na vrtu, če ga imate. |

|  |
| --- |
| **TEHNIŠKI DAN****od 4. 5. do 8. 5. 2020** |
| * **Priprava na kolesarski izpit, 2. del**

Razvijaj spretnosti za vožnjo kolesa na poligonu oz. **na neprometnih** **površinah**, kot so:• vožnja naravnost in vzdrževanje ravnotežja, • vožnja čez posamezne ovire za obvladovanje kolesa (ožina, vijuganje, neravnine, nenadno ustavljanje, vožnja z eno roko itd.),• vožnja mimo (pogled nazaj, pogled naprej, pravilno nakazovanje smeri z roko, vožnja po desni strani vozišča),• postopki pri prehitevanju, in sicer pred prehitevanjem (pogled nazaj, pogled naprej, pravilno nakazovanje smeri z roko), med prehitevanjem (povečevanje hitrosti, primerna bočna razdalja), po prehitevanju (zavijanje v blagem loku na desno stran vozišča),**Preveri pravilno opremljenost kolesa. Po potrebi ga očisti. Vozi po domačem dvorišču in po površinah, ki jih bodo za to vajo izbrali tvoji starši. Varnost je na prvem mestu.** |